Studenții UB pasionați de sănătate și medicină, invitați să aplice pentru BIP-urile din domeniu până pe 31 octombrie 
După științele socio-umane, sănătatea este al doilea cel mai adresat domeniu când vine vorba despre Programe Intensive Mixte CIVIS: 16 astfel de cursuri sunt deschise pentru înscriere până pe 31 octombrie 2024.
Cursurile abordează atât teme clasice, precum îmbătrânirea și bolile mintale, cât și subiecte care țin de noile provocări din domeniu, ca RNA-ul, biomedicina moleculară sau radioterapia. 
Mai mult decât atât, creatorii de programe s-au gândit să inițieze inclusiv un curs care să-i învețe pe oamenii de știință cum să-și realizeze lucrările. Iată lista completă:
· How to write a paper and talk about science
· Immuno-oncology in the spatial omics era 
· Radiotheranostics in Nuclear Medicine
· Science, Ethics & Governance of Human Genome Editing
· Surgical Anatomy- from theory to dissection
· Medical Matters in Post/ colonial Situations - în engleză și franceză
· Mental Health, Sport & Physical Activity (MHSPA)
· Experimental Models in Molecular Biomedicine (EMMB)
· Non-coding RNAs in Health and Disease
· Molecular Scale Biophysics
· Rare Diseases at the Omics era: Current tools for frequent challenges
· New insight in Drug design and discovery: from the bench to the patient
· Humanities within Medicine and Health
· Basic Cell Biology
· Neurobiology of Mental Disorders
· Biological Basis of Aging and Related Diseases
Fiecare BIP este dezvoltat, organizat și predat de cadre didactice de la cel puțin trei universități membre CIVIS și combină predarea online cu 5 zile de mobilitate fizică într-una dintre țările de reședință ale universităților implicate în program. Detaliile și formularul de înscriere sunt disponibile pe pagina individuală a fiecărui curs. 
Pentru cele mai multe dintre programe, nivelul de limbă engleză, CV-ul și Scrisoarea de Motivație sunt principalele criterii de selecție. Absolvirea unui BIP este recompensată cu 3-9 ECTS și menționată în pașaportul CIVIS al fiecărui participant.
Perioada de mobilitate fizică este susținută financiar din fondurile CIVIS, cu condiția ca aplicantul să nu beneficieze simultan de altă bursă Erasmus. Mai multe detalii sunt disponibile pe pagina dedicată. 
